جینیلیا ڈی سوزا

جینیلیا ڈی سوزا  جو اب جینیلیا دیش مُکھ کے نام سے بھی جانی جاتی ہیں۔ ایک بھارتی فلمی اداکارہ ہیں۔ انہوں نے کئی تیلگو، ہندی، تمل، کنڑ اور ملیالم فلموں میں اداکاری کی ہے۔ پارکر قلم کے اشتہار میں امیتابھ بچن کے ساتھ اداکاری کی وجہ سے ملی شہرت کے بعد انہوں نے اپنے فلمی کیریئر کا آغاز  تجھے میری قسم  (2003ء) سے کیا۔ اس کے بعد انہیں اپنی فلم  بوائز  کے ذریعہ مقبولیت حاصل ہوئی اور انہوں نے تیلگو سنیما میں اپنے قدم بڑھائے۔

جینیلیا ڈی سوزانے اپنا پہلا فلم فیئر ایوارڈ (تیلگو) 2006ء میں بنی رومانس فلم  بومارلو  میں اپنے اداکاری سے حاصل کیا اور ان کی اس کردار کو ناقدین نے بھی کافی سراہا۔ 2008ء میں انہوں نے سنتوش سبرمنيم  جو  بومرلو  کی تمل ری میک تھی اور بالی ووڈ فلم  جانے تو یا جانے نہ  میں کردار ادا کیا۔ جینیلیا نے خود کو بھارتی فلم انڈسٹری کی ایک معروف اداکارہ کے طور پر قائم کیا۔ اداکاری کے ساتھ ہی انہوں نے ٹیلی ویژن شو  بگ سوئچ  کی بھی میزبانی کی ہے اور ساتھ ہی ساتھ وہ فینٹا، ورجن موبائل انڈیا، فاسٹ ٹریك، ایل جی موبائل، گارنئیر لائٹ، مارگو اور پرك انڈیا کی برانڈ امبیسڈر بھی ہیں۔

ابتدائی زندگی اور تعلیمی پس منظر 

5اگست 1987ء کوممبئی میں منگلوريائی کیتھولک خاندان میں پیدا ہونے والی جینیلیا ڈی سوزا کی پرورش ایک رومن کیتھولک کے طور پر باندرا میں ہوئی۔ ان کی ماں جینٹ ڈی سوزا یک انٹرنیشنل فارما کمپنی کی سابق منیجنگ ڈائریکٹر ہیں۔ جنھوں نے 2004 ء میں اپنا کام جینیلیا کے کیریئر میں مدد فراہم کرنے کے لیے چھوڑ دیا۔ ان کے والد نیل ڈی سوزا ٹاٹا کنسلٹینسی سروسز میں ایک اعلی افسر ہیں۔ جینیلیا ڈی سوزا کا نائجل ڈی سوزا نامی کا ایک چھوٹا بھائی ہے جو ممبئی اسٹاک مارکیٹ میں کام کرتا ہے۔ جینیلیا ڈی سوزا کے مطابق ان کا نام جینیلیا " کا مطلب ہے "مشکل سے پائی جانے والی" اور یہ انكے والدین جینٹ اور نیل کے ناموں کا اخلاط ہے۔ انہیں اکثر ان گھریلو نام  جين  سے پکارا جاتا ہے۔ جینیلیا ڈی سوزا نے اپنی تعلیم اپوسٹولک کارمیل ہائی اسکول، باندرا سے کی اور بعد میں مینجمنٹ تعلیم میں ڈگری کے لیے سینٹ اینڈروز کالج میں داخلہ لیا۔ انہوں نے اپنی ڈگری فلم تجھے میری قسم  میں کام کرتے وقت حاصل کی اور اس کے بعد ان کا خیال کسی ملٹی نیشنل کمپنی میں کام کرنے کا تھا۔ انہیں کالج میں کھیل اور پڑھائی میں دلچسپی تھی اور وہ ایک ریاستی سطح پر کھلاڑی اور قومی سطح کی فٹ بال کھلاڑی رہی ہیں۔ جینیلیا ڈی سوزا نے اپنے ماڈلنگ کیریئر کی شروعات 15 سال کی عمر سے کی جہاں انہیں ایک شادی میں دیکھا گیا تھا، ان کا انتخابات پارکر قلم کے اشتہار میں امیتابھ بچن کے ساتھ کیا گیا جو ان کی امتحان سے دو دن پہلے ہی تھی۔ آغاز میں امتحان کی وجہ انہوں نے انکار کر دیا لیکن ڈائریکٹر نے انہیں اس کے لیے منا لیا، اس اشتہار کی وجہ سے انہیں بڑی شہرت حاصل ہوئی۔ انہوں نے بعد میں فیئر اینڈ لولی، 2003 ء کرکٹ ورلڈ کپ کے اشتہار میں کرشنا سری کانت کے ساتھ اداکاری کی۔

جینلیا ڈی سوزا نے کیرئیر کا آغاز ماڈلنگ سے کیا۔ اور امیتابھ بچن کے ساتھ پارکر پن کی کمرشل نے اداکارہ کو شہرت کی بلندیوں پر پہنچادیا۔ اس کے بعد اداکاری کا سفر شروع کیا۔ جینلیا ڈی سوزا کی پہلی فلم ’’تجھے میری قسم‘‘ 2003ء میں ریلیز ہوئی جس میں انھوں نے رتیش دیش مکھ کے ساتھ کام کیا۔ 2004ء کے دوران سینماگھروں کی زینت بنائی جانے والی فلم ’’مستی ‘‘میں بھی اداکارہ  جیلینیا ڈی سوزا نے رتیش دیش مکھ کے ساتھ ہی کردار نبھایا۔ تاہم اسی سال ریلیز ہونے والی فلم ’’بوائز ‘‘نے اداکارہ  جینلیا ڈی سوزا کو شناخت دی۔2003ء سے 2005ء کے دوران ساؤتھ فلم انڈسٹری میں بھی کام کرکے شہرت پائی۔ 2006ء کے دوران تلگو فلم ’بومریلو‘میں بہترین پرفارمنس پر فلم فیئر ایوارڈز بھی جیت لیا۔ اس فلم نے باکس آفس پر دھوم مچائی اور بہت اچھا  بزنس کیا۔ بالی وڈ میں جیلینیا کی واپسی فلم  جانے تو یا جانے نہ  سے ہوئی جو 2008ء میں ریلیز ہوئی تھی، اس فلم کو شائقین نے بے حد پسند کیا تھا۔

 جانے تو یا جانے نہ  کی کامیابی کا جو فائدہ عمران خان کو ملا، وہ شاید جنیلیا ڈسوزا کو نہیں ملا۔ حالانکہ دونوں ہی اس فلم میں لائم لائٹ میں آئے، دونوں کو ہی بڑی بڑی فلمیں ملیں، مگر لائف پارٹنر اور ڈانس پہ چانس کی ناکامی سے ایک بار پھر جنیلیا کی جدوجہد کا دور شروع ہو گیا ہے۔ ہاتھ میں زیادہ فلمیں نہ دیکھ انھوں نے اشتہارات میں قسمت آزمانا شروع کر دیا ہے۔

جینلیا ڈی سوزا نے3 فروری 2012 ء کو اداکار رتیش دیش مکھ کے ساتھ ہندو مراسم کے تحت مراٹھی رسم ورواج کے مطابق شادی رچالی۔ جس سے ان کا ایک بیٹا بھی ہے۔ اداکارہ جینلیا ڈی سوزا نے شادی کے بعد بھی فلمی سفر جاری رکھنے کا فیصلہ کیا ،اداکارہ جیلینیا ڈی سوزا کی کئی فلمیں زیر تکمیل ہیں۔ فل بالی وڈ میں شادی شدہ کامیاب ہیروئن میں جیلینیا ڈی سوزا کا شمار ہوتا ہے۔ اداکارہ جینلیا ڈی سوزا کو کئی فلموں میں عمدہ پرفارمنس پر ایوارڈز سے نوازا گیا اور متعدد ایوارڈز کے لیے نامزدگی ہوئی ہے۔ جینیلیا ڈی سوزا نے چار زبانوں میں فلمیں بنا کر ورلڈ لمکا ریکارڈ بھی حاصل ہے۔  جینیلیا نے ہندی، تامل، تیلگو اور کناڈا زبانوں میں یکے بعد دیگرے فلمیں بنائیں۔ جس کے بعد انہیں لمکا ورلڈ ریکارڈ میں جگہ مل گئی۔ اب تک جینیلیا ڈی سوزا بھارت کی چھ زبانوں میں بننے والی فلموں میں کام کرچکی ہیں، جن میں ہندی، تمل، تیلگو، کنٹرا، ملیالم اور مراٹھی شامل ہیں۔

ذاتی زندگی 
جینیلیا انتہائی مذہبی ہیں اور ان کا کہنا ہے کہ ، وہ باقاعدگی سے باندرہ کے ایک چرچ میں شرکت کرتی ہیں ۔ جینیلیا نے بعد میں ریتیش دیشمکھ کے ساتھ تعلقات کی افواہوں کی تردید کی اور جواب دیا کہ ان کے ساتھ دوستانہ تعلقات تھے۔ دونوں نے 3 فروری 2012 ء کو شادی کی۔یہ شادی ہندو اور مراٹھی روایات کے مطابق ہوئی۔ اگلے دن دونوں نے چرچ میں عیسائی روایات کے مطابق شادی کی۔ اسں شادی سے ایک بیٹا ہوا ، جس کا نام ریان تھا ،یہ 25 نومبر 2014 ء کو پیدا ہوا۔ ان کا دوسرا بیٹا، راہیل 1 جون 2016ء کو پیدا ہوا۔

فلموگرافی

بیرونی روابط

مزید دیکھیے 
 بھارتی فلمی اداکارا ؤں کی فہرست
فہرست جنوبی بھارتی فلم اداکارائیں

 انوشکا شیٹی
 کاجل اگروال
 ترشا کرشنن
 تمنا بھاٹیہ
 شریا سرن

 شروتی ہاسن
 الیانا ڈی کروز
 سامنتھا روتھ پربھو
 تاپسی پنوں
 نین تارا

 امالا پال
 آسین
 ہنسیکا موٹوانی
 چارمی کور
 کاویری جھا

 ایمی جیکسن
 جینیلیا ڈی سوزا
 انجانا سکھانی
 پریامنی
 آرتی اگروال

 انجلی (اداکارہ)
 پرانیتا سبھاش
 دکشا سیٹھ
 ممتا موہنداس
 ریچا گنگوپادھیائے

حوالہ جات 

1987ء کی پیدائشیں
اکیسویں صدی کی بھارتی اداکارائیں
اکیسویں صدی کی بھارتی خواتین
بقید حیات شخصیات
بھارت کی خاتون ٹیلی ویژن پیش کنندگان
بھارت کے ٹیلی ویژن پیش کنندگان
بھارتی خواتین مارشل آرٹسٹ
بھارتی خواتین ماڈل
بھارتی فلمی اداکارائیں
تمل سنیما کی اداکارائیں
تیلگو سنیما کی اداکارائیں
کامنز زمرہ جس کا ربط ویکی ڈیٹا پر ہے
کنڑا سنیما کی اداکارائیں
کونکنی شخصیات
ملیالم فلمی اداکارائیں
ممبئی کی اداکارائیں
ممبئی کی خواتین ماڈل
ممبئی کی شخصیات
ممبئی کے کھلاڑی
مہاراشٹر کی خواتین کھلاڑی
ہندوستانی رومی کاتھولک شخصیات
ہندی سنیما کی اداکارائیں
مراٹھی شخصیات
اکیسویں صدی کی بھارتی شخصیات
Short description is different from Wikidata